Κανονισμός (ΕΚ) αριθ. 880/2004 της Επιτροπής

της 29ης Απριλίου 2004

για την έγκριση χωρίς χρονικό περιορισμό της χρήσης της βήτα-καροτίνης και της κανθαξανθίνης ως πρόσθετων υλών για ζωοτροφές που ανήκουν στην ομάδα των χρωστικών υλών, συμπεριλαμβανομένων των πιγμέντων

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων(1), όπως τροποποιήθηκε τελευταία από τον κανονισμό (ΕΚ) αριθ. 1756/2002 του Συμβουλίου(2), και ιδίως το άρθρο 9 στοιχείο δ παράγραφος 1,

Εκτιμώντας τα ακόλουθα:

(1) Η οδηγία 70/524/ΕΟΚ προβλέπει ότι η χρήση πρόσθετης ύλης πρέπει να έχει εγκριθεί σε κοινοτικό επίπεδο.

(2) Οι αναφερόμενες στο παράρτημα του παρόντος κανονισμού πρόσθετες ύλες, βήτα-καροτίνη, που χρησιμοποιείται για τα καναρίνια, και κανθαξανθίνη, που χρησιμοποιείται για διακοσμητικά και οικιακά πτηνά, έλαβαν για πρώτη φορά προσωρινή έγκριση δυνάμει του κανονισμού (ΕΚ) αριθ. 2316/98 της Επιτροπής, της 26ης Οκτωβρίου 1998(3). Η προσωρινή έγκριση των εν λόγω πρόσθετων υλών παρατάθηκε έως τις 14 Δεκεμβρίου 2003 δυνάμει του κανονισμού (ΕΚ) αριθ. 2200/2001 της Επιτροπής, της 17ης Οκτωβρίου 2001(4).

(3) Νέα στοιχεία σχετικά με την αποτελεσματικότητα παρασχέθηκαν από την εταιρεία που παράγει και τις δύο πρόσθετες ύλες με στόχο την υποστήριξη της αίτησης για έγκριση χωρίς χρονικό προσδιορισμό.

(4) Η αξιολόγηση της αίτησης έγκρισης για περίοδο χωρίς χρονικό περιορισμό, η οποία υποβλήθηκε όσον αφορά τα "καροτινοειδή και ξανθοφύλλες" της ομάδας "Χρωστικές ύλες, συμπεριλαμβανομένων των πιγμέντων" δείχνει ότι πληρούνται οι σχετικές προϋποθέσεις που ορίζονται στην οδηγία 70/524/ΕΟΚ.

(5) Η αξιολόγηση της αίτησης δείχνει ότι απαιτείται να ακολουθούνται ορισμένες διαδικασίες για την προστασία των εργαζομένων από την έκθεση στις πρόσθετες ύλες β-καροτένιο και κανθαξανθίνη. Ωστόσο, η προστασία αυτή εξασφαλίζεται μέσω της εφαρμογής της οδηγίας 89/391/ΕΟΚ του Συμβουλίου της 12ης Ιουνίου 1989(5) σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία.

(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων - τομέας: "Διατροφή των ζώων",

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι πρόσθετες ύλες που ανήκουν στο τμήμα 1 "καροτινοειδή και ξανθοφύλλες" της ομάδας των "χρωστικών υλών συμπεριλαμβανομένων των πιγμέντων" και οι οποίες περιλαμβάνονται στο παράρτημα επιτρέπεται να χρησιμοποιούνται ως πρόσθετες ύλες στη διατροφή των ζώων υπό τους όρους που περιλαμβάνονται στο παράρτημα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Απριλίου 2004.

Για την Επιτροπή

David Byrne

Μέλος της Επιτροπής

(1) ΕΕ L 270 της 14.12.1970, σ. 1.

(2) ΕΕ L 265 της 3.10.2002, σ. 1.

(3) ΕΕ L 289 της 28.10.1998, σ. 4.

(4) ΕΕ L 299 της 15.11.2001, σ. 1.

(5) ΕΕ L 183 της 29.6.1989, σ. 1.

ΠΑΡΑΡΤΗΜΑ

>ΘΕΣΗ ΠΙΝΑΚΑ>